Andreo Larsen

Andreo Larsen (s. 1953) on suomalainen kliinisen neurofysiologian erikoislääkäri ja tietokirjailija. Hän työskenteli 1990-luvun lopulla Helsingin Diakonissalaitoksen potenssiklinikalla ja oli paljon julkisuudessa erektiohäiriölääke Viagran markkinoilletulon yhteydessä.

Larsenin tanskalainen isä ja suomalainen äiti tapasivat aikoinaan esperanton opiskelun parissa, ja etunimi Andreo on esperantonkielinen. Larsen kirjoitti ylioppilaaksi Someron yhteiskoulusta 1972. Uransa alussa hän oli kolme vuotta tutkijana ja lääkärinä Yhdysvalloissa ja Kanadassa.

Työnsä ulkopuolella Larsen on kiinnostunut Italian kulttuurista ja gastronomiasta, joista hän on laatinut useita tietokirjoja. Hän on toiminut pitkään Villa Lanten Ystävät ry:n hallituksessa.

Teoksia
 Beta-blockers, tremor and neuromuscular transmission : a clinical and experimental study. Väitöskirja, Helsingin yliopisto, 1980.
 Epilepsia. Toim. yhdessä Matti Iivanaisen kanssa. Otava, 1994.
 Sydämelliseksi : Tietoa sydänsairauksien vaikutuksista seksuaalisuuteen ja seksitoimintoihin. Yhdessä Leena Rosenbergin kanssa. Sydänliitto, 1997.
 Kyvykäs mies : Viagra-ilmiö ja hyvä potenssi. Yhdessä Jukka Kuikan kanssa. WSOY, 1998. ISBN 951-0-23221-1.
 Terve, mies! Asiantunteva kirja miesten sairauksista ja vaivoista. Yhdessä Jukka Ukkolan kanssa, WSOY, 2000. ISBN 951-0-24585-2.
 
 Herkullista historiaa : kulttuurisia makupaloja Italian keittiöistä kautta aikain. Yhdessä Liisa Savusen ja Risto Valjuksen kanssa. WSOY, 2004. ISBN 951-0-28256-1.
 Rooma : ikuinen illallinen : erilainen ravintolakirja. WSOY, 2005.
 Italian keittiöiden aakkoset : enogastronominen ensyklopedia italia-suomi. Yhdessä Katrina Larsenin kanssa. Mediapinta, 2009. ISBN 978-952-235-084-8.
 Käännekohtia Roomassa : seitsemän paikkaa joissa maailma muuttui. Recallmed, 2016. ISBN 9789518471090.
 Rooman fuuga eli Johann Sebastianin salaisuus. BoD, 2021. ISBN 9789528045267.

Lähteet

Suomalaiset lääkärit
Suomalaiset tietokirjailijat
Vuonna 1953 syntyneet
Elävät henkilöt